stanford-oval/wikipedia huggingface dataset:
Alessandro Tassoni

| Alessandro Tassoni |
| --- | --- |
 Alessandro Tassoni
Henkilötiedot
Syntynyt: 28. syyskuuta 1565 Modena
Kuollut: 25. huhtikuuta 1635 (69 vuotta) Modena
Ammatti:  kirjailija
Kirjailija
Salanimi: Gaspare Salviani 
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Alessandro Tassoni (28. syyskuuta 1565 Modena – 25. huhtikuuta 1635 Modena) oli italialainen runoilija ja kriitikko. Hän oli kardinaali Ascanio Colonnan sihteeri 1597–1608, meni 1613 Savoijin herttuan palvelukseen ja 1632 Modenan ja Reggion herttuakunnan herttuan Frans I Esten palvelukseen.
Teoksessa Pensieri diversi (1601) Tassoni kohdisti kerettiläisen iskun Homeroksen ja Aristoteleen auktoriteettia kohtaan ja pyrki kauan ennen Charles Perraultia osoittamaan aikalaistensa paremmuuden sekä taiteelliseen että tieteelliseen toimintaan nähden. Hänen teoksensa Considerazioni sopra le rime del Petrarca (1609) oli ensimmäinen ja terävä vastalause Petrarcan silloiselle ylistämiselle. Tassoni suuntasi espanjalaisten ylivaltaa vastaan äänekkäät huutonsa Filippiche (1615) ja Manifesto, joiden vuoksi häneen pahastuttiin. Hänen maineensa perustuu oikeastaan koomiseen sankarirunoon La secchia rapita (12 laulua, 1614, julkaistu 1622), jossa varastettu ämpäri aiheuttaa keskiajalla Bolognan ja Modenan välille riidan. Runoilija parodioi siinä muiden runoilijoiden liehittelevää kielenkäyttöä ja mytologista rihkamaa. Runon muodossa on klassisia ansioita, ja se oli alkuna uudenlaiselle runoudelle ja sai paljon jäljittelijöitä. Tassonin Rime julkaistiin 1880 ja dialogit Difesa di Alessandro Macedone 1904. Kirjeet julkaistiin vuodesta 1901 alkaen.
Aiheesta muualla

Kuvia tai muita tiedostoja aiheesta Alessandro Tassoni Wikimedia Commonsissa
Aitopihta

| Aitopihta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Pihdat Abies
Laji::  procera
Kaksiosainen nimi
 Abies procera  Rehder 

Katso myös
   Aitopihta Wikispeciesissä   Aitopihta Commonsissa 
Infobox OKNimi-testi OKIUCN-testi OK: 
Aitopihta (Abies procera) on sinivihreänsävyinen havupuu, joka luontainen levinneisyysalue on Pohjois-Amerikassa, Yhdysvaltojen luoteisosan vuoristoissa. Sitä viljellään koristekasvina Keski- ja Länsi-Euroopassa, mutta Suomen ilmastossa se ei menesty. Aitopihtaa, samoin kuin muitakin pihtoja, on aiemmin kutsuttu jalokuusiksi. Aitopihtaa käytetään koristevihreänä ja joulukuusena, sillä se kestää karisematta pitempään kuin metsäkuusi. Irlannissa se on jo syrjäyttänyt perinteisen metsäkuusen joulukuusena juuri karisemattomuutensa takia.
Aitopihta kasvaa tyypillisesti 40–70 m korkeaksi, ja rungon halkaisija voi olla kaksi metriä. Neulaset ovat 1–3 cm pitkät, päältä sinivihreät. Kävyt tököttävät oksasta ylöspäin; eivät roiku, kuten metsäkuusella.
Luettelo vähintään 30 maalia yhdellä NHL-kaudella tehneistä puolustajista

Tämä on luettelo puolustajista, jotka ovat tehneet vähintään 30 maalia yhdellä NHL-kaudella runkosarjassa. Vain kahdeksan pelaajaa on onnistunut tässä, yhteensä 17 kertaa.
Bobby Orr on tehnyt 30 maalia kaudessa viidesti ja Paul Coffey neljästi. Coffeylla on myös puolustajien yhden kauden maaliennätys: 48 maalia.
Washington Capitalsin Mike Green on viimeisin 30 maaliin runkosarjassa yltänyt puolustaja. Hän ylsi suoritukseen kaudella 2008–2009 ollen samalla ensimmäinen kolmenkymmenen maalin rajapyykin rikkonut puolustaja 16 vuoteen.
Puolustajien 30 maalin kaudet

Aktiivipelaaja
| Nimi | Seura | kausi | Pelit | Maalit |
| --- | --- | --- | --- | --- |
|  Orr, BobbyBobby Orr | Boston Bruins | 1969–1970 | 76 | 33 |
|  Orr, BobbyBobby Orr | Boston Bruins | 1970–1971 | 78 | 37 |
|  Orr, BobbyBobby Orr | Boston Bruins | 1972–1973 | 76 | 37 |
|  Orr, BobbyBobby Orr | Boston Bruins | 1973–1974 | 74 | 32 |
|  Orr, BobbyBobby Orr | Boston Bruins | 1974–1975 | 80 | 46 |
|  Potvin, DenisDenis Potvin | New York Islanders | 1975–1976 | 78 | 31 |
|  Potvin, DenisDenis Potvin | New York Islanders | 1977–1978 | 80 | 30 |
|  Potvin, DenisDenis Potvin | New York Islanders | 1978–1979 | 73 | 31 |
|  Wilson, DougDoug Wilson | Chicago Blackhawks | 1981–1982 | 76 | 39 |
|  Coffey, PaulPaul Coffey | Edmonton Oilers | 1983–1984 | 80 | 40 |
|  Bourque, RayRay Bourque | Boston Bruins | 1983–1984 | 78 | 31 |
|  Housley, PhilPhil Housley | Buffalo Sabres | 1983–1984 | 75 | 31 |
|  Coffey, PaulPaul Coffey | Edmonton Oilers | 1984–1985 | 80 | 37 |
|  Coffey, PaulPaul Coffey | Edmonton Oilers | 1985–1986 | 79 | 48 |
|  Coffey, PaulPaul Coffey | Pittsburgh Penguins | 1988–1989 | 75 | 30 |
|  Hatcher, KevinKevin Hatcher | Washington Capitals | 1992–1993 | 83 | 34 |
|  Green, MikeMike Green | Washington Capitals | 2008–2009 | 68 | 31 |
Algecirasin konferenssi

Algecirasin konferenssi oli Espanjan Algecirasissa 16. tammikuuta – 7. huhtikuuta 1906 järjestetty suurvaltojen välinen kansainvälinen konferenssi, jonka tarkoituksena oli ratkaista Ranskan asemaa Marokossa koskenut ensimmäinen Marokon kriisi.
Taustalla olivat Ranskan pyrkimykset alistaa Marokon sulttaanikunta suojelukseensa, mille Iso-Britannia oli antanut hyväksyntänsä vuoden 1904 entente cordiale -sopimuksella. Saksa oli kuitenkin yrittänyt puuttua tähän. Kun Ranskan hallitus oli esittänyt Marokon sulttaani Abdelazizille listan uudistuksista, joita tämän pitäisi toteuttaa, oli Saksan keisari Vilhelm II vieraillut maaliskuussa 1905 Tangerissa ja ilmoittanut tukevansa Marokon suvereeniutta sekä vaatinut ”avoimen oven politiikan” säilyttämistä Marokon ulkomaankaupan osalta. Vilhelm sai suostuteltua Yhdysvaltain presidentti Theodore Rooseveltin kutsumaan koolle kansainvälisen konferenssin päättämään Marokon asiasta. Myös Marokon sulttaani Abdelaziz toivoi kansainvälistä konferenssia.
Algecirasin konferenssiin osallistuivat Marokko, Euroopan johtavat suurvallat sekä Yhdysvallat. Vilhelm II oli kuvitellut saavansa muut suurvallat puolelleen Ranskaa vastaan. Iso-Britannia, Yhdysvallat, Espanja, Italia ja Venäjä asettuivat kuitenkin kaikki Ranskan tueksi. Saksan näkemyksiä tuki vain sen liittolainen Itävalta-Unkari sekä Marokon sulttaani itse. Konferenssin päätteeksi 7. huhtikuuta 1906 allekirjoitettu sopimus tosin rajoitti Ranskan mahdollisuuksia kontrolloida Marokkoa, sillä se vahvisti sulttaanin itsenäisyyden ja ulkovaltojen tasavertaisen aseman Marokon kauppasuhteissa. Ranskalaiset ja espanjalaiset valtuutettiin hoitamaan kansainvälisiä poliisitoimia Marokon satamakaupungeissa, mutta heidät asetettiin sveitsiläisen ylitarkastajan alaisuuteen. Lisäksi Marokon valtionpankki asetettiin Ranskan valvontaan. Vaikka Ranska ei saanut toivomaansa täyttä suojeluherruutta Marokossa, se sai mahdollisuuden ottaa kaikessa hiljaisuudessa Marokon asiat kontrolliinsa.
Algecirasin konferenssin suurimpana merkityksenä on pidetty Ison-Britannian ja Yhdysvaltojen asettumista Ranskan tueksi, mikä heijasteli myöhemmin ensimmäisen maailmansodan aikana syntyneitä liittoumia.
Toinen Marokon kriisi puhkesi toukokuussa 1911, jolloin Saksa ilmoitti Ranskan Marokkoon suorittaman intervention rikkoneen Algecirasin sopimuksen ehtoja.
Alkiolevy

Poikkileikkaus kimolepakon alkiolevystä
Alkiolevy on sisäsolumassan osa, josta kehittyy alkio. Alkiolevy lohkeaa alkionystyn keskimmäisestä osasta.
Alkio (täsmennyssivu)

Wikisanakirjassa on tähän liittyvä sananselitys: .
Alkio voi tarkoittaa ainakin seuraavia:
alkio, aitotumainen eliö kehityksensä varhaisimmassa vaiheessa
alkio, matemaattisen joukon sisältämä objekti
Alkio-opisto, kansanopisto Jyväskylässä
sukunimenä:
Jani Alkio (s. 1976), salibandymaalivahti ja urheiluselostaja
Jyrki Alkio, toimittaja
Kimmo Alkio (s. 1963), toimitusjohtaja
Mikko Alkio (s. 1972), poliitikko ja valtiosihteeri
Paavo Alkio (1902–1983), sotatuomari, Vaasan hovioikeuden presidentti
Santeri Alkio (1862–1930), poliitikko, ministeri ja kirjailija, Maalaisliiton perustaja
Tuulikki Alkio (1920–2007), toimittaja ja lehdistösihteeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alkio”, voi hakea sivunnimihaulla, laajalla sivunnimihaulla tai tekstihaulla.
Aitonevan turvemuseo

| Aitonevan turvemuseo |
| --- | --- |
Tyyppi:  Erikoismuseo
Sijainti:  Aitonevantie 358, Kihniö
Kotisivut:  https://www.kihnio.fi/kulttuuri-ja-matkailu/museot_ja_nayttelyt/turvemuseo
Koordinaatit:  62°11′42″N, 23°18′25″E
 fiAitonevan turvemuseo 
   
Neuvostovalmisteinen imuvaunu turvemuseon kokoelmassa
Kihniön Aitonevan turvemuseon näyttely kertoo turvetuotannon historiasta, turpeen tuotannosta ja sen käytöstä, alan kehityksestä ja ympäristönhoidosta sekä siitä, millainen merkitys soilla on ollut Suomelle.
Aitoneva on ollut turvetuotantokäytössä 1940-luvulta. Museon pihalla on laaja konenäyttely sen historian ajalta.
Museokokonaisuuteen kuuluu myös ympäristöpolku, jolla on nähtävissä turvetuotantoalueen ennallistuminen sekä harvinainen laahakauha joka on ollut käytössä palaturpeen tuotannossa.  Alueella oleva kosteikko toimii turvetuotantoalueen jälkikäyttömuotona sekä vesienkäsittelyrakenteena. Aitoneva on osa Unescon Lauhanvuori-Hämeenkangas-geoparkia.
Aiheesta muualla

Museon esittely ja sijaintitieto Kihniön kunnan sivulla
Luettelo kuuluisista koirista

Lassie
Tämä on luettelo kuuluisista koirista, sekä kuvitteellisista että historiallisista.
Historialliset koirat

Balto, alaskalainen rekikoira, josta on tehty myös kolme animaatioelokuvaa
Barry, sveitsiläinen bernhardinkoira, joka pelasti ainakin 40 ihmistä
Belka ja Strelka, ensimmäiset avaruudesta elävinä palanneet koirat
Blondi, Adolf Hitlerin koira (Hitlerillä oli muitakin koiria)
Bluey, kaikkien aikojen toiseksi vanhin koira
Bobi, kaikkien aikojen vanhin koira
Caesar, Suomen ensimmäinen rajakoira
Bobby, vartioi isäntänsä hautaa Edinburghissa 14 vuotta
Buddy, ensimmäinen virallisesti koulutettu opaskoira
Hachikō, akita, joka odotti isäntäänsä rautatieasemalla vielä palaavaksi tämän jo kuoltua
Kabosu, doge-meemissä esiintyvä shiba inu
Laika, ensimmäinen Maasta lähetetty elävä olento Maan kiertoradalla.
Lennu, Suomen tasavallan presidentin Sauli Niinistön lemmikkikoira.
Lex, suomalainen virantoimituksessa vuonna 1975 kuollut poliisikoira
Loukánikos, mielenosoituksissa mukana ollut kreikkalainen kulkukoira,
Osku, Suomen tasavallan presidentin Sauli Niinistön lemmikkikoira.
Tasha, bokseri, jonka genomi selvitettiin vuonna 2005
Togo, alaskalainen rekikoira, joka pelasti ihmishenkiä kuljettamalla kurkkumätäseerumia Nomen kaupunkiin
Luettelo vähintään 50 maaottelua Belgian maajoukkueessa pelanneista jalkapalloilijoista

Tämä on luettelo vähintään 50 maaottelua Belgian maajoukkueessa pelanneista jalkapalloilijoista. Vuodet-sarakkeessa ovat pelaajan ensimmäisen ja viimeisen maaottelun vuodet, aktiivipelaajilla vain ensimmäisen.
Miehet

Päivitetty 14. heinäkuuta 2021.
| Sija | Nimi | Ottelut | Maalit | Vuodet | Lähde |
| --- | --- | --- | --- | --- | --- |
| 1. | Jan Vertonghen | 131 | 9 | 2007– |  |
| 2. | Axel Witsel | 114 | 10 | 2008– |  |
| 3. | Toby Alderweireld | 113 | 5 | 2009– |  |
| 4. | Eden Hazard | 111 | 32 | 2008– |  |
| 5. | Dries Mertens | 102 | 21 | 2011– |  |
| 6. | Romelu Lukaku | 98 | 64 | 2010– |  |
| 7. | Jan Ceulemans | 96 | 23 | 1977–1991 |  |
| 8. | Timmy Simons | 94 | 6 | 2001–2016 |  |
| 9. | Thibaut Courtois | 89 | 0 | 2011– |  |
| 9. | Vincent Kompany | 89 | 4 | 2004–2019 |  |
| 11. | Marouane Fellaini | 87 | 18 | 2007–2018 |  |
| 12. | Eric Gerets | 86 | 2 | 1975–1991 |  |
| 12. | Franky Van der Elst | 86 | 1 | 1984–1998 |  |
| 14. | Daniel Van Buyten | 85 | 10 | 2001–2014 |  |
| 14. | Thomas Vermaelen | 85 | 2 | 2006– |  |
| 16. | Kevin De Bruyne | 84 | 22 | 2010– |  |
| 16. | Vincenzo Scifo | 84 | 18 | 1984–1998 |  |
| 18. | Mousa Dembélé | 82 | 5 | 2006– |  |
| 19. | Paul Van Himst | 81 | 30 | 1960–1974 |  |
| 20. | Bart Goor | 78 | 13 | 1999–2008 |  |
| 21. | Georges Grün | 77 | 6 | 1984–1995 |  |
| 22. | Lorenzo Staelens | 70 | 8 | 1990–2000 |  |
| 22. | Marc Wilmots | 70 | 28 | 1990–2002 |  |
| 24. | Victor Mees | 68 | 3 | 1949–1960 |  |
| 25. | Georges Heylens | 67 | 0 | 1961–1973 |  |
| 26. | Joseph Jurion | 64 | 9 | 1955–1967 |  |
| 26. | Jean-Marie Pfaff | 64 | 0 | 1976–1987 |  |
| 28. | Marc Degryse | 63 | 23 | 1984–1996 |  |
| 28. | Frank Vercauteren | 63 | 9 | 1977–1988 |  |
| 30. | Nacer Chadli | 62 | 8 | 2011– |  |
| 31. | Bernard Voorhoof | 61 | 30 | 1928–1940 |  |
| 32. | Kevin Mirallas | 60 | 10 | 2007– |  |
| 33. | Michel Preud’homme | 58 | 0 | 1979–1994 |  |
| 34. | Eric Deflandre | 57 | 0 | 1996–2005 |  |
| 34. | Emile Mpenza | 57 | 19 | 1997–2009 |  |
| 34. | Wilfried Van Moer | 57 | 9 | 1966–1982 |  |
| 37. | Louis Carré | 56 | 0 | 1948–1958 |  |
| 37. | Joseph Mermans | 56 | 27 | 1945–1956 |  |
| 37. | Mbo Mpenza | 56 | 3 | 1997–2007 |  |
| 37. | Luc Nilis | 56 | 10 | 1988–2000 |  |
| 41. | Michel Renquin | 55 | 0 | 1976–1987 |  |
| 41. | Wesley Sonck | 55 | 24 | 2001–2010 |  |
| 43. | Raymond Braine | 54 | 26 | 1925–1939 |  |
| 44. | Danny Boffin | 53 | 1 | 1989–2002 |  |
| 44. | Armand Swartenbroeks | 53 | 0 | 1913–1928 |  |
| 46. | Steven Defour | 52 | 2 | 2006– |  |
| 46. | Thomas Meunier | 52 | 8 | 2013– |  |
| 48. | René Vandereycken | 50 | 3 | 1975–1986 |  |
| 48. | Gert Verheyen | 50 | 10 | 1994–2002 |  |
Alkioinduktio

Induktiolla tarkoitetaan kehitysbiologiassa tapahtumaa, jossa kudos määrää toisen kudoksen kehityssuunnan. Joskus induktorina tai induktion kohteena ovat yksittäiset solut.
Esimerkki induktiosta on ihmisen silmän linssin muodostuminen. Väliaivot pullistuvat ektodermia eli alkion päällyskerrosta kohti. Väliaivon pullistuma indusoi ektodermin kuroutumaan sisälle päin ja muodostamaan linssin. Linssi indusoi edelleen ektodermista sarveiskalvon.
Induktiot jaetaan primaari- ja sekundaari-induktioihin. Primaari-induktio on neurulaatio, eli neuraaliputken muodostuminen. Sekundaari-induktioita ovat kaikki primaari-induktion jälkeiset tapahtumat. Esimerkiksi silmän induktio on sekundaari-induktio.
Induktion saa aikaan kudoksen erittämät aineet, jotka vaihtelevat tapauskohtaisesti. Esimerkiksi neurulaatiossa tärkeässä osassa on mesodermin erittämä noggin-proteiniini.
Induktiossa välittyvät kemikaalit aiheuttavat soluille kudosspesifisen geenitoiminnan. Induktion alettua on kudoksen kohtalo yleensä peruuttamattomasti päätetty. Joissain tapauksissa, kuten raajan regeneraatiossa solut pystyvät muuttamaan kohtaloaan.
Alkinoos (Nausithooksen poika)

Odysseus Alkinooksen hovissa, Francesco Hayez
Alkinoos (m.kreik. Ἀλκίνοος, lat. Alcinous) oli kreikkalaisessa mytologiassa Nausithooksen poika ja faiaakien kuningas. Puolisonsa Areten kanssa hänellä oli tytär Nausikaa sekä viisi poikaa.
Alkinoos otti Odysseuksen vieraanvaraisesti vastaan tämän haaksirikkouduttua hänen rannalleen sen jälkeen, kun tämä oli lähtenyt Kalypson luota. Huomattava osa Odysseiasta kuluukin Odysseuksen kertoessa seikkailujaan kuninkaalle.
Alkinooksen palatsia vartioivat kultaiset ja hopeiset vahtikoiraa esittävät patsaat, jotka Hefaistos oli veistänyt kuninkaalle.
Myös argonautit saapuivat Faiakean rannoille, ja heidätkin Alkinoos otti vieraanvaraisesti vastaan antaen heille lahjoja ystävyyden osoitukseksi heidän lähtiessään jatkamaan matkaansa.
Luomanlammi (Virrat)

| Luomanlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°13′38″N, 23°54′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Pihlajajärveen 
Järvinumero:  35.481.1.007
Mittaustietoja
Pinnankorkeus:  137 m  
Rantaviiva:  0,913 km  
Pinta-ala:  2,503 ha  
Saaria:  ei saaria 
 fiLuomanlammi 
Luomanlammi  on Pirkanmaalla Virroilla Simoskylän lähellä sijaitseva lampi.
Maantietoa

Lammen pinta-ala on 2,5 hehtaaria, se on 300 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 137 metriä mpy.
Aitoo

Aitoon keskustassa
Aitoo on kylä ja taajama Pälkäneellä entisen Luopioisten kunnan alueella. Vuoden 2019 lopulla Aitoon taajamassa asui noin 540 asukasta.
Aitoo muodostuu useista kylistä, kuten Kajantila, Kaukkala, Lemmittylä, Miemola ja Uusikylä. Kyläkeskuksen vieressä sijaitsee Kouvalanjärvi.
Aitoossa on yksi kauppa, alakoulu sekä Anna Tapion koulu. Ammatillista erityisopetusta tarjoava Aitoon koulutuskeskus sijaitsee yhdeksän kilometrin päässä kyläkeskuksesta. Alueen postinumero on 36720 Aitoo. Aitoo on valittu Pirkanmaan vuoden kyläksi vuosina 2002 ja 2019.[lähde? ]
Kylä tunnetaan kesäisin järjestettävästä rockfestivaalista Aitoon kirkastusjuhlat, jotka järjestävät Aitoon VPK. Festivaalin ohjelmisto muodostuu suomalaisesta rockmusiikista ja iskelmämusiikista. Kirkastusjuhlia on vietetty vuodesta 1882.[lähde? ]
Aiheesta muualla

Kuvia tai muita tiedostoja aiheesta Aitoo Wikimedia Commonsissa
Aitoon kirkastusjuhlien kotisivut
Luettelo vähintään 50 maaottelua Walesin maajoukkueessa pelanneista jalkapalloilijoista

Tämä on luettelo vähintään 50 maaottelua Walesin maajoukkueessa pelanneista jalkapalloilijoista. Vuodet-sarakkeessa ovat pelaajan ensimmäisen ja viimeisen maaottelun vuodet, aktiivipelaajilla vain ensimmäisen.
Miehet

| Sija | Nimi | Ottelut | Maalit | Vuodet |
| --- | --- | --- | --- | --- |
| 1. | Chris Gunter | 100 | 0 | 2007– |
| 2. | Wayne Hennessey | 95 | 0 | 2007– |
| 3. | Neville Southall | 92 | 0 | 1982–1997 |
| 4. | Gareth Bale | 90 | 33 | 2006– |
| 5. | Ashley Williams | 86 | 2 | 2007–2019 |
| 6. | Gary Speed | 85 | 7 | 1990–2004 |
| 7. | Craig Bellamy | 78 | 19 | 1998–2013 |
| 8. | Joe Ledley | 77 | 4 | 2005–2018 |
| 9. | Dean Saunders | 75 | 22 | 1986–2001 |
| 10. | Peter Nicholas | 73 | 2 | 1979–1992 |
| 10. | Ian Rush | 73 | 28 | 1980–1996 |
| 12. | Mark Hughes | 72 | 16 | 1984–1999 |
| 12. | Joey Jones | 72 | 1 | 1975–1986 |
| 14. | Ivor Allchurch | 68 | 23 | 1951–1966 |
| 15. | Brian Flynn | 66 | 7 | 1975–1984 |
| 16. | Andy Melville | 65 | 3 | 1989–2004 |
| 17. | Ryan Giggs | 64 | 12 | 1991–2007 |
| 17. | Sam Vokes | 64 | 11 | 2008– |
| 19. | David Phillips | 62 | 2 | 1984–1996 |
| 20. | Aaron Ramsey | 61 | 16 | 2008– |
| 21. | Barry Horne | 59 | 2 | 1988–1996 |
| 21. | Cliff Jones | 59 | 16 | 1954–1970 |
| 21. | Kevin Ratcliffe | 59 | 0 | 1981–1993 |
| 21. | Terry Yorath | 59 | 2 | 1970–1981 |
| 25. | Ben Davies | 58 | 0 | 2012– |
| 25. | Simon Davies | 58 | 6 | 2001–2010 |
| 25. | Robert Earnshaw | 58 | 16 | 2002–2011 |
| 25. | Leighton Phillips | 58 | 0 | 1971–1982 |
| 29. | Joe Allen | 57 | 2 | 2009– |
| 30. | Leighton James | 54 | 10 | 1972–1983 |
| 30. | Mark Pembridge | 54 | 6 | 1991–2004 |
| 32. | Dai Davies | 52 | 0 | 1975–1983 |
| 32. | Sam Ricketts | 52 | 0 | 2005–2014 |
| 32. | Carl Robinson | 52 | 1 | 1999–2009 |
| 35. | James Collins | 51 | 3 | 2004–2016 |
| 35. | John Hartson | 51 | 14 | 1995–2005 |
| 35. | John Mahoney | 51 | 1 | 1968–1983 |
| 35. | Mickey Thomas | 51 | 4 | 1977–1986 |
| 39. | Paul Jones | 50 | 0 | 1997–2006 |
| 39. | Andy King | 50 | 2 | 2009– |
| 39. | Rod Thomas | 50 | 0 | 1967–1978 |
Aitoon kirkastusjuhlat

Aitoon kirkastusjuhlat on rockfestivaali, jota vietetään Aitoon kylässä entisessä Luopioisten kunnassa Pälkäneellä Pirkanmaalla. Juhla on paikallisen Aitoon VPK:n vuosijuhla, ja sitä vietettiin ensimmäisen kerran vuonna 1882. Nimi kirkastusjuhla tulee siitä, että juhlaa vietettiin alun perin aina kirkastussunnuntaina, joka on Luopioisten kirkkopyhä. Nykyisin juhlaa vietetään yleensä heinäkuun toisena viikonloppuna, koska vielä silloin yöt ovat valoisia.
Aitoon kirkastusjuhlien yleisöennätys on vuodelta 2005, jolloin festivaaleilla vieraili 15 000 kävijää. Tapahtuman suurimpia yksittäisiä esiintymisiä ovat olleet The Renegades vuonna 1965, Dingo vuonna 1985 ja Cheek vuonna 2014.
Aiheesta muualla

Aitoon kirkastusjuhlien verkkosivu
Maj Helen Nymoen

| Maj Helen Nymoen> Henkilötiedot |
| --- | --- |
Syntynyt: 14. elokuuta 1969 (ikä 55) Os, Norja
Uran tiedot
Pituus:  170 cm
Seura:  Os IL
Laji:  maastohiihto
Maailmancup
Kaudet:  1992–2003
Paras sijoitus:  2
Maj Helen Nymoen (o.s. Sorkmo; s. 14. elokuuta 1969 Os, Norja) on norjalainen entinen maastohiihtäjä. Hän edusti Os IL:ää.
Nymoen hiihti ensimmäisen kilpailunsa maailmancupissa 14. maaliskuuta 1992 sijoittuen 35. sijalle Vangissa 15 kilometrin vapaan hiihtotavan kilpailussa. Henkilökohtaisissa maailmancupin osakilpailuissa hän hiihti neljästi palkintopallille sprinttikilpailuissa. Nymoenin paras henkilökohtainen sijoitus oli toinen sija Engelbergissä vapaan hiihtotavan sprintissä 28. joulukuuta 1998 ja Kitzbühelissä vastaavassa kilpailussa 29. marraskuuta 1999. Normaalimatkoilla hän oli parhaimmillaan seitsemäs viiden kilometrin perinteisen hiihtotavan kilpailussa Val di Fiemmessä 13. joulukuuta 1997.
MM-kilpailuissa Nymoen oli mukana Trondheimissa 1997, Ramsaussa 1999 ja Val di Fiemmessä 2003. Hänen paras MM-saavutuksensa oli 14. sija Ramsaussa viiden kilometrin perinteisen hiihtotavan kilpailussa ja Val di Fiemmessä vapaan hiihtotavan sprintissä. Nymoen oli lisäksi mukana Naganon olympialaisissa 1998 ja Salt Lake Cityn olympialaisissa 2002. Hänen paras olympiasaavutuksensa oli kuudes sija Salt Lake Cityssä vapaan hiihtotavan sprintissä.
Maj Bylock

Maj Bylock.
Maj Bylock (21. maaliskuuta 1931 Visby – 18. elokuuta 2019 Karlstad) oli ruotsalainen kirjailija. Bylock syntyi Gotlannissa, ja hänen perheensä muutti Värmlantiin, kun hän oli 12-vuotias. Hän opiskeli kansakoulunopettajaksi ja työskenteli tässä ammatissa vuoteen 1961 saakka.
Kirjailijanuransa alussa Bylock kirjoitti historian ja uskonnon oppikirjoja, ja sittemmin hän julkaisi kymmeniä lasten- ja nuortenromaaneja sekä aikuisille kirjoitettuja romaaneja ja romaanisarjoja. Monet hänen teoksistaan sijoittuvat historiaan. Hän myös mukaili maailmankirjallisuuden klassikoita ruotsiksi ja kirjoitti rukouskirjoja, kuten Jag håller en liten bok i min hand, Här en källa rinner ja Jag har ingen trollstav. Hänen kirjojaan on käännetty muille pohjoismaisille kielille sekä suomeksi, englanniksi, hollanniksi, puolaksi ja saksaksi. Oppikirjojen kirjoittana hän teki useita opintomatkoja mm. USA:han, Etelä-Amerikkaan, Australiaan ja Japaniin.
Bylock ryhtyi kirjoittamaan virsiä 1970-luvulla. Ruotsin kirkon virsikirjassa on Bylockin virsi ”Är dagen fylld av oro och bekymmer” , numero 524. Virren suomennos "Jos päivä täyttyy huolten hälinästä" on Anna-Maija Raittilan tekemä 1999.
Bylockille myönnettiin Astrid Lindgren -palkinto vuonna 1990.
Bylockin romaaneista on suomennettu Salainen ystävä ja Uponneiden laivojen lahti.
Akoluutti

Akoluutteja Corpus Christi -kulkueessa Barcelonassa.
Akoluutti on alempi kirkollinen virka katolisessa ja ortodoksisessa kirkossa. Jumalanpalveluksessa hänen tehtävänään on toimia avustavana alttaripalvelijana.
Nimitys tulee kreikan kielen sanasta ακολουθος (akolouthos), joka tarkoittaa kumppania tai seuraajaa.
Akoluutti oli henkilö joka on saanut katolisen kirkon ylimmän vihkimyksen neljästä alimmasta vihkimyksestä (ordines minores). Näitä alemipia vihkimyksiä oli akoluutin ohella eksorkisti, lehtori ja ostiaari. Akoluutin tehtäviin kuului muun muassa alttarikynttilöiden sytyttäminen, viinin ja veden valmistelu messua varten sekä kynttilöiden kantaminen kulkueissa. Vuonna 1972 latinalaista riitusta seuraavissa hiippakunnissa lopetettiin akoluutiksi vihkiminen. Akoluutin tehtäviä hoitavat ministrantit, messupalvelijat, joita ei vihitä tehtävään.